Document ID: 31996R1360

ΚΑΝΟΝΙΣΜΟΣ (ΕΚ) αριθ. 1360/96 ΤΗΣ ΕΠΙΤΡΟΠΗΣ της 12ης Ιουλίου 1996 για την τροποποίηση του κανονισμού (ΕΟΚ) αριθ. 1123/93 για τις λεπτομέρειες εφαρμογής του ειδικού καθεστώτος για τον εφοδιασμό των γαλλικών υπερποντίων διαμερισμάτων με προϊόντα του τομέα του αιγοπροβείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3763/91 του Συμβουλίου, της 16ης Δεκεμβρίου 1991, για ειδικά μέτρα που αφορούν ορισμένα προϊόντα στα γαλλικά υπερπόντια διαμερίσματα (1), όπως τροποποιήθηκε τελευταία από τον κανονισμό (ΕΚ) αριθ. 2598/95 (2), και ιδίως το άρθρο 4 παράγραφος 5,
Εκτιμώντας:
ότι, σε εφαρμογή του άρθρου 4 του κανονισμού (ΕΟΚ) αριθ. 3763/91, πρέπει να προσδιοριστεί, για τον τομέα του αιγοπροβείου κρέατος και για ετήσια περίοδο εφαρμογής, ο αριθμός των αιγοπροβάτων αναπαραγωγής καθαρής φυλής που κατάγονται από την Κοινότητα τα οποία απολαμβάνουν ενισχύσεως για την ανάπτυξη του δυναμικού παραγωγής των γαλλικών υπερποντίων διαμερισμάτων 7
ότι οι προαναφερθείσες ενισχύσεις καθώς και ο αριθμός των ζώων που μπορούν να απολαύσουν των ενισχύσεων αυτών έχουν καθοριστεί από τον κανονισμό (ΕΟΚ) αριθ. 1123/93 της Επιτροπής (3), όπως τροποποιήθηκε από τον κανονισμό (ΕΚ) αριθ. 40/96 (4), ότι, για να ληφθούν υπόψη οι αιτιολογημένες νέες ανάγκες των εθνικών αρχών, πρέπει να προσαρμοστεί στη νέα κατάσταση το καθεστώς προμήθειας αιγοπροβάτων αναπαραγωγής 7 ότι, για να τηρηθεί το χρονοδιάγραμμα, πρέπει να αντικατασταθεί το παράρτημα του κανονισμού αυτού από την 1η Ιανουαρίου 1996 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως προβείου και αιγείου κρέατος,,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 1123/93 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Ιουλίου 1996.

Labels: 3
18
5
6